Et naturtro maleri af Rubjerg Knude. Det er det, der møder de ældre på demensafsnittet på Havgården, når de er på vej ud fra plejehjemmet. Døren er camoufleret som et stort maleri. Det skal få de ældre til at glemme, at der faktisk er tale om en dør, og dermed forhindre dem i at gå væk fra plejehjemmet. - Det virker. Nu bliver de betaget af farverne og himlen, og glemmer faktisk håndtagene, fortæller afdelingsleder Dorte Nielsen fra Havgården. Maleriet er lavet af den lokale billedkunstner John Kristensen, og betalt med penge fra en arv, som en tidligere beboer har efterladt til plejehjemmet

Opsummering:
Et maleri på en dør på plejehjemmet Havgården i Løkken forhindrer demente i at stikke af.